Publication: Magyar Közlöny
Issue: MK-2002-2 (Year: 2002, Number: 2)
Era: 1990-2004
Section: a szerzõi jogról szóló 1999. évi LXXVI. törvény (a továbbiakban: Szjt.) 20. § (1) és (2) bekezdése alapján a kép-,
Paragraph Index: 798

d) a felszólításhoz mellékeli az MSZSZ—EJI értesítését. 8.4. Ha a tartalomszolgáltató a felszólításra nem, vagy nem a 8.3. pont c) bekezdésének tartalma szerint válaszol, a szolgáltató az eltávolítását határozatlan idõre fenntartja, és a választ, illetve annak elmulasztását és az eltávolítás hatályának fenntartását a szolgáltató a kitûzött határidõ lejártát követõ 3 munkanapon belül az MSZSZ—EJI-vel közli, és a választ a közléséhez mellékeli. 8.5. Ha a tartalomszolgáltató a felszólításban kitûzött határidõben a felszólításra válaszol, és az értesítés szerinti jogsértés fennállását vitatja, továbbá a válasz tartalmazza a 8.3. pont c) bekezdésében meghatározott valamennyi adatot, az eltávolított tartalomhoz a szolgáltató a hozzáférést visszaállítja, és a választ haladéktalanul megküldi az MSZSZ—EJI-nek. 8.6. Ha az MSZSZ—EJI a 8.5. pontban említett közlés kézhezvételétõl számított 10 munkanapon belül az értesítés szerinti jogsértéssel kapcsolatos igényét kereset vagy fizetési meghagyás iránti kérelem benyújtása, és/vagy büntetõ feljelentés megtétele útján érvényesíti, és az eljárás megkezdését kezdeményezõ beadványának másolatát annak benyújtásától számított 3 munkanapon belül megküldi a szolgáltatónak, a szolgáltató a beadvány másolatának kézhezvételétõl számított 12 órán belül az eredeti értesítésben megjelölt tartalomhoz való hozzáférést mindaddig ismételten megszünteti (ismételt eltávolítás), amíg a jogérvényesítési eljárás jogerõs befejezésérõl az MSZSZ—EJI értesítést nem küld. Az ismételt eltávolítás során a 8.3. pont b) bekezdés rendelkezését alkalmazni kell. A szolgáltató az ismételt eltávolításról a beadvány másolatának megküldésével az érintett tartalomszolgáltatót 3 munkanapon belül értesíti. 8.7. A jelen pont szerinti értesítési-eltávolítási eljárás során a szolgáltató és az MSZSZ—EJI szerzõdési vagy egyéb nyilatkozataikat, közléseiket, értesítéseiket írásban, teljes bizonyító erejû magánokirati formában teszik meg. A felek hatályos írásbeli közlésnek tekintik a nekik vagy általuk harmadik személyhez címzett írásbeli magánokirat hû másolatát, továbbá az elektronikus formában tett közlést is, ha annak megérkezését a címzett elektronikus úton igazolja. A felek kötelesek az egymástól származó elektronikus küldemények megérkezését visszaigazolni.

Source: https://magyarkozlony.hu/hivatalos-lapok/abc728757ffdbde288c638577cc05af02b933c23/dokumentumok/611c9a3bf16d2d0e492c1f1a44235b04174e190c/letoltes